[Innocentius Episcopus servus servorum Dei, dilectis filiis Abbati et Conventui Clun. salutem et Apostolicam benedictionem. De prospero statu vestro solliciti et quiete, libenter vestris vexationibus paterna providentia pracavemus; ut divinis laudibus eò devotius quò quietiùs intendatis. Volentes igitur vobis, quos tanquam devotos Ecclesiæ filios sincera diligimus in Domino caritate, facere gratiam specialem, vestris precibus inclinati, auctoritate vobis præsentium indulgemus, ut in vestra vel aliqua vestri Ordinis Ecclesiarum, nulli teneamini per litteras Apostolicas providere, quæ expressam non fecerint de Cluniacensi Ordine mentionem. Nulli ergo, etc. Datum Lugduni IV. Nonas Junii, Pontificatus nostri anno III.]